रामधन अपने कमरे च परतोआ तां ओ सोचा दा हा जे ईश्वर थमां किज होर मंगदा तां कुशवा ओबी थोई जन्दा। नौकरी उसी इयां बट्टे उप्पर टिकी दी लव्भी जाग कदें सुखने च बी नेईं हा सोचे दा। ग्रां दा टुरियै इत्थें तगर पुज्जने तोड़ी उसी नेकां चिंता ते सशे लग्गे दे रेह। ओ सोचदा हा ‘पता नईं शैह्र नौकरी थोऐ। नेईं थोऐ? कुतै फाके गै नेईं लग्गन? " उसदी बाहें च उसलै जोर हा, ओ सोचदा नौकरी नेईं थोई तां मजूरी ते कुतै नेईं गेदी पर ग्रां नेईं परतोना जदूं तोड़ी कुसै कारा नईं लग्गी जां। पर उसदा गाना गै उस दे कम्म औग, ए ते कदें उसने सोचेआ गै नेईं हा। इसकरी ते ओ घर ते बाह्र भडोआ हा। लोक उसी बैतल, नकारा, हड्ड-हराम ते खबरै के-के आखदे हे। ग्रां आलें दियां गल्लां सुनिय गै उसदी माऊ गी ए चिंता खान लगदी जे ‘पता नेईं इसगी कोई ब्याह्ग बी जां नेईं? लोक छड़ी नुहार नेईं। चज्ज बी दिखदे न।’